เพิ่งได้มีโอกาสมาทานหมี่เป็ดตุ๋นที่นี่เป็นครั้งแรกค่ะ ร้านอยู่ใกล้โรงเรียนแสงทองมาทางฝั่งตลาดโก้งโค้งค่ะ ที่นี่มีทั้งเมนูเป็ดตุ๋นและไก่ตุ๋น เราสั่งหมี่แห้งเป็ดตุ๋น หมี่แห้งโรยกระเทียมเจียว เสิร์ฟคู่กับน้ำซุปเป็ดตุ๋น น่องเป็ดตุ๋นชิ้นใหญ่ ใส่เลือด ชอบน้ำซุปของที่นี่มาก กลิ่นหอมขิงอ่อนๆ รสชาติอร่อยกลมกล่อม ร้อนกำลังดี ซดคล่องคอดีค่ะ แฟนเราซดน้ำซุปหมดชามเลย 

ที่นี่มีขนมจีบหมูขายด้วยนะคะ เราสั่งมาชุดนึง อยากลองชิมดู ก็อร่อยดีค่ะ รสชาติโอเคเลย เยอะด้วย สำหรับการบริการต่างๆ เจ้าของร้านใจดี เป็นกันเอง เอาใจใส่ลูกค้าดี มีเพิ่มน้ำซุปกระดูกหมูมาให้เราอีกชามนึงด้วย ถูกใจคุณแฟนมาก สำหรับราคาในมื้อนี้คือ 140 บาท ไม่แพงเลยค่ะ แวะมาชิมกันดูนะ